Ako si môžem zakúpiť väčšiu batožinu vo Wizz Air?
Pri Wizz Air sú v ponuke dve možnosti. Obidve možnosti si viete zakúpiť priamo pri rezervácii cez Pelikán.
Prvou z možností je zakúpenie tzv. Priority boardingu (10 až 30 € pre spiatočný let), kedy batožina cestuje s vami na palube. Väčšiu batožinu v rozmeroch 55 x 40 x 23 cm si môžete vziať na palubu iba vtedy, ak si priplatíte za spomínané Priority. So službou Priority tak môžete mať pri sebe obe batožiny, malú (40 x 30 x 20 cm) aj veľkú príručnú batožinu (55 x 40 x 23 cm). Okrem batožiny Priority znamená aj prednostný nástup do lietadla. Takisto nestrácate čas po prílete do destinácie, obidve batožiny totiž máte ihneď po ruke.
Druhou alternatívou je dokúpenie tzv. podpalubnej batožiny s váhou do 10, 20 alebo 32 kilogramov. Túto batožinu odovzdáte na odbavovacom pulte (check-in pult) ešte predtým ako prejdete bezpečnostnou kontrolou. Batožinu teda už neberiete cez bezpečnostnú kontrolu a môžete v nej prevážať aj tekutiny vo väčšom množstve ako 100 ml (alkohol, drogéria, atď.) Maximálne rozmery podpalubnej batožiny sú: 149 x 119 x 171 cm. Za najľahšiu 10-kilovú zaplatíte najmenej 7 eur (jeden smer), prevoz 20-kilovej batožiny rezervujete od 14 eur za jeden smer a najťažšiu, 32-kilovú si viete previesť jednosmerne od 14 eur.
Batožinu aj Priority boarding možno dokúpiť aj neskôr po zaplatení leteniek v Správe objednávky na Pelikáne. Ideálne ak to stihnete najneskôr deň pred odletom. Na stránke Wizz Air sa dá dokúpiť batožiny do 3 hodín pred odletom.
Prosím, ohodnoťte tento článok.
Ak si chcete zarezervovať miesto v lietadle podľa vlastného výberu, môžete tak urobiť za poplatok (1-50 €). V opačnom prípade Vám Wizz Air priradí sedadlo podľa náhodného výberu. Nezabudnite na to, že dospelých cestujúcich v rámci tej istej rezervácie Wizz Air rozsádza. Ak sa cestujúci rozhodnú využiť službu výberu preferovaného miesta za poplatok, budú mať povolený online check-in 30 dní pred odletom.